Nordlige Europa

Nordlige Europa er en subregion nordvest i Europa som omfatter Baltikum, De britiske øyer og Norden utenom Grønland, med ti internasjonalt anerkjente suverene stater og fire biland. Regionen har et samlet areal på 1 807 576 km² og 109 499 616 innbyggere, som utgjør 18 % av arealet og 15 % av folkemengden i Europa. Befolkningstettheten er 64 innbyggere per km² landareal (1 702 426 km²).
Stater og territorier
Storbritannia
Storbritannia er en politisk union (United Kingdom) som består av fire konstituerende land:
Resten av landet Irland er en uavhengig republikk som brøt ut av unionen med Storbritannia i 1919.
I en folkeavstemning i 2014 stemte 55 % av Skottlands velgere nei til løsrivelse fra Storbritannia.
Storbritannia er en av fem stormakter med vetorett og fast plass i FNs sikkerhetsråd.
Biland
Norges tall inkluderer Svalbard og Jan Mayen i Arktis. Uten disse er Norges areal 323 806 km².
Åland er en selvstyrt svenskspråklig og demilitarisert øygruppe i Østersjøen tilhørende Finland. Den har 30 547 innbyggere og et areal på 1 586 km². Mariehamn er hovedstad.
Danmark, Færøyene og Grønland (som ligger i Nord-Amerika) utgjør sammen det danske riksfellesskap, der de to sistnevnte er delvis selvstyrte biland til Danmark.
Storbritannia har i tillegg følgende bebodde biland i andre deler av verden: Anguilla, Bermuda, Caymanøyene, De britiske Jomfruøyer, Falklandsøyene, Gibraltar, Montserrat, Pitcairnøyene, St. Helena, Ascension og Tristan da Cunha og Turks- og Caicosøyene.
Politisk samarbeid
De nordiske landene samarbeider i Nordisk råd og Nordisk ministerråd. I tillegg er Østersjøstatenes Råd et regionalt samarbeidsorgan som omfatter de baltiske landene, de nordiske landene, Tyskland og Polen.
Historie
Island ble en selvstendig republikk løsrevet fra Danmark i 1944.
Norge var i union med Danmark fra 1380 til 1814, deretter i union med Sverige til 1905, da unionen ble oppløst. Bouvetøya er et ubebodd norsk biland sør i Atlanterhavet. Norge har også full suverenitet over øygruppen Svalbard (se Svalbardtraktaten) og Jan Mayen i Arktis.
Finland var en del av Sverige til 1809, deretter et storfyrstedømme i union med Russland til 1917, da Finland ble en selvstendig republikk. Øygruppen Åland er en delvis selvstyrt autonom finsk region.
De baltiske landene Estland, Latvia og Litauen ble okkupert og annektert av Sovjetunionen under andre verdenskrig. De ble selvstendige republikker da Sovjetunionen ble oppløst i 1991.
Geografisk og historisk er også tidligere Øst-Prøyssen en del av Baltikum, men denne regionen er i dag delt mellom en eksklave tilhørende Russland (Kaliningrad oblast) og en polsk region (Ermlandskmasuriske voivodskap), samt en mindre del som i dag er del av Litauen. Det baltiske gammelprøyssiske språket døde ut på 1700-tallet.
Styreform
Alle landene er i dag demokratiske rettsstater og medlemmer av Europarådet.
Danmark, Norge, Sverige og Storbritannia er monarkier, de øvrige er republikker.
Religion
Kristendom er den tradisjonelt dominerende religionen i hvert av de nordeuropeiske landene. Irland og Litauen er overveiende katolske land, mens de øvrige landene er overveiende protestantiske.
Språk
Estisk, finsk og samisk er finsk-ugriske språk. Latvisk og litauisk er baltiske språk.
Dansk, engelsk, færøysk, islandsk, norsk og svensk er germanske språk.
Engelsk er offisielt språk i Irland, i Storbritannia, og på Guernsey, Jersey og Man. Irsk, kornisk, manx, skotsk-gælisk og walisisk er keltiske språk på de britiske øyer.
Byer
Tabellen viser de største byene i Nordlige Europa, med estimert innbyggertall i 2025: